පසුගියදා මේ කැණීම් කළ පුරාවිද්‍යාඥයන් මෙම බිතු සිතුවම්වල ඡායාරූප රාශියක් මාධ්‍ය වෙත මුදා හැරියේය. තද රතුපැහැති පසුබිම් මත ඇඳි සර්පයන් මොනරුන් ඇතුළු කුරුල්ලන් මල් ගස් වැල් මෙන්ම සත්ව රූප ද දේව රූප ද ඊට අයත් වන අතර යාඥා කරන අල්තාරය අසල චිත්‍රවලට සරුබවේ සංකේත හැටියට බිත්තර හා පලතුරු ද ඇතුළත් කර ඇත. පුරාවිද්‍යාඥයන් සඳහන් කරනුයේ මේ සිතුවම්වලින් හෙළිවන්නේ පොම්පෙයි නගරයේ එකල පැවති ධනවතුන්ගේ නිවෙස්වල දෙවියන් ඇදහීමට වෙනම ස්ථාන සකසා ගෙන තිබුණු බවයි. එපමණක් නොව ඒ සිතුවම් ද ඉතා උසස් මට්ටමක පවතින බවයි. පැරණි රෝමයේ ලැරේරියා යනුවෙන් හැඳින්වුණු මෙම කුඩා දේවස්ථාන ධනවතුන්ගේ නිවාසවල ඉදිරි කොටසේ තනා තිබුණු බව පවසන පුරාවිද්‍යාඥයන් මෙය එකල පැවති සුවිශේෂ වූ සමාජ ලක්ෂණයක් යැයි පවසති
චිත්‍ර වලට සරුබවේ සංකේත ලෙස ඇතුළත් කර තිබුණේ මොනවාද?
බිත්තර හා පලතුරු